钦定古今图书集成/明伦汇编/官常典/第368卷 > 《授蔡法度廷尉制》梁·沈约
## 钦定古今图书集成/明伦汇编/官常典/第368卷 > 《授蔡法度廷尉制》梁·沈约

“民命所悬，系乎三尺，止杀除残，实由乎此。是以皋陶
作士，五刑惟明；于张莅官，世无冤狱。”且汉代律书，出
乎小杜。吴雄以三世法家，继为理职；郭躬以律学通
明，仍业司士。爰及晋氏，此风未泯。叔则、元凯，并各名
家。自兹厥后，斯尚渐薄。迄至于今，损弃顿尽。衣冠士
子，耻复用心；州郡奸吏，恣其取舍，舞文弄法，非止一
“涂。朕膺天受命，为兆民主，每一念此，忘寝与食。尚书
删定左曹郎中蔡法度，少好律书，明晓法令，世之所
废，笃志不怠。至于章句蹐滞，名程乖碍，莫不斟酌厥
衷，允得其门。方欲寄以国刑，开示后学，拔才取士，岂
有定方。自世道浇流，浮伪云起，量计多少，辩校锥刀。
若遵往从旧，守而勿失，岂所以轨仪”上世，垂风于后。
宜加褒擢，弗系常阶。可守《廷尉卿》，主者施行。

宗正卿陆馀庆，早回翔于近密，久践历于中外。雍容
文雅，自然素征，清商萧散风华，莫不瑶林琼树。必当
和而不挠，贞则有恒，正罚金于后人，戒刻木于前吏。
念兹钦恤，深可哀矜，宜修《白云》之典，俾静《黄沙》之职。